নির্বাচিত সিআইপি হিসেবে এক বছর বিভিন্ন সুযোগ-সুবিধা পাবেন বলে জানান অনন্ত জলিল। সিআইপি কার্ডের মেয়াদকালে বাংলাদেশ সচিবালয়ে প্রবেশের জন্য প্রবেশপত্রসংবলিত গাড়ির স্টিকার, বিভিন্ন জাতীয় অনুষ্ঠান ও মিউনিসিপ্যাল করপোরেশন আয়োজিত নাগরিক সংবর্ধনা, ভ্রমণের জন্য বিমান, রেল, সড়ক ও জলযানে আসন সংরক্ষণের ক্ষেত্রে অগ্রাধিকার পাবেন। এ ছাড়া ব্যবসাসংক্রান্ত কাজে বিদেশ ভ্রমণের ক্ষেত্রে পররাষ্ট্র মন্ত্রণালয় ভিসা প্রাপ্তির জন্য সংশ্লিষ্ট দূতাবাসকে উদ্দেশ করে লেটার অব ইন্ট্রোডাকশন ইস্যু করবে। বিমানবন্দরে ভিআইপি লাউঞ্জ-২ ব্যবহার এবং স্ত্রী-সন্তানসহ নিজের চিকিৎসার জন্য সরকারি হাসপাতালে কেবিন সুবিধার অগ্রাধিকার পাবেন। রপ্তানি বাণিজ্যে অবদান রাখার স্বীকৃতি হিসেবে ১৭৮ ব্যক্তিকে সিআইপি নির্বাচিত করেছে সরকার।